CELEX: 32013D0015(01)
Language: el
Date: 2013-06-21 00:00:00
Title: 2013/357/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (ΕΚΤ/2013/15)

Σημαντική ανακοίνωση νομικού περιεχομένου

|

2013/357/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (ΕΚΤ/2013/15)  

Επίσημη Εφημερίδα αριθ. L 187 της 06/07/2013 σ. 0009 - 0012

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών(ΕΚΤ/2013/15)(2013/357/ΕΕ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το "καταστατικό του ΕΣΚΤ"), και ιδίως το άρθρο 30,Εκτιμώντας τα ακόλουθα:(1) Ενόψει της προσχώρησης της Κροατίας στην Ευρωπαϊκή Ένωση και της ένταξης της εθνικής κεντρικής τράπεζάς της (ΕθνΚΤ), Hrvatska narodna banka, στο Ευρωπαϊκό Σύστημα Κεντρικών Τραπεζών (ΕΣΚΤ) την 1η Ιουλίου 2013, η απόφαση ΕΚΤ/2013/17, της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [1], προβλέπει τη διεύρυνση της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής η "κλείδα κατανομής") σύμφωνα με το άρθρο 29.3 του καταστατικού του ΕΣΚΤ και καθορίζει, με ισχύ από την 1η Ιουλίου 2013, τις νέες σταθμίσεις που αποδίδονται σε κάθε ΕθνΚΤ στη διευρυμένη κλείδα κατανομής (εφεξής οι "σταθμίσεις στην κλείδα κατανομής").(2) Οι αναπροσαρμογές στις σταθμίσεις στην κλείδα κατανομής και οι μεταβολές τις οποίες αυτές συνεπάγονται όσον αφορά τα μερίδια των ΕθνΚΤ στο εγγεγραμμένο κεφάλαιο της ΕΚΤ καθιστούν αναγκαία την αναπροσαρμογή των απαιτήσεων με τις οποίες η ΕΚΤ έχει πιστώσει τις ΕθνΚΤ με νόμισμα το ευρώ (εφεξής οι "ΕθνΚΤ της ζώνης του ευρώ") δυνάμει του άρθρου 30.3 του καταστατικού του ΕΣΚΤ και οι οποίες είναι ισοδύναμες προς τις εισφορές των εν λόγω ΕθνΚΤ στα συναλλαγματικά διαθέσιμα της ΕΚΤ (εφεξής οι "απαιτήσεις"). Συνεπώς οι ΕθνΚΤ της ζώνης του ευρώ των οποίων οι απαιτήσεις αυξάνονται λόγω της αύξησης των σταθμίσεών τους στην κλείδα κατανομής από την 1η Ιουλίου 2013 θα πρέπει να πραγματοποιήσουν αντισταθμιστική μεταβίβαση στην ΕΚΤ, ενώ η ΕΚΤ θα πρέπει να πραγματοποιήσει αντισταθμιστική μεταβίβαση στις ΕθνΚΤ της ζώνης του ευρώ των οποίων οι απαιτήσεις μειώνονται λόγω της μείωσης των σταθμίσεών τους στην κλείδα κατανομής.(3) Το όριο του ποσού συναλλαγματικών διαθεσίμων που μπορούν να μεταβιβαστούν στην ΕΚΤ θα είναι ισοδύναμο με 57951042976,26 ευρώ με ισχύ από την 1η Ιουλίου 2013.(4) Σύμφωνα με τις γενικές αρχές της δικαιοσύνης, της ίσης μεταχείρισης και της προστασίας της δικαιολογημένης εμπιστοσύνης, από τις οποίες διέπεται το καταστατικό του ΕΣΚΤ, οι ΕθνΚΤ της ζώνης του ευρώ των οποίων το σχετικό μερίδιο στη συσσωρευμένη αξία ιδίων κεφαλαίων της ΕΚΤ αυξάνεται λόγω των προαναφερόμενων αναπροσαρμογών θα πρέπει επίσης να πραγματοποιήσουν αντισταθμιστική μεταβίβαση στις ΕθνΚΤ της ζώνης του ευρώ των οποίων τα σχετικά μερίδια μειώνονται.(5) Οι σταθμίσεις στην κλείδα κατανομής κάθε ΕθνΚΤ της ζώνης του ευρώ έως τις 30 Ιουνίου 2013 και με ισχύ από την 1η Ιουλίου 2013 θα πρέπει να εκφράζονται ως ποσοστό του συνολικού κεφαλαίου της ΕΚΤ στο οποίο έχουν εγγραφεί όλες οι ΕθνΚΤ της ζώνης του ευρώ, προκειμένου να υπολογιστεί η αναπροσαρμογή της αξίας του μεριδίου κάθε ΕθνΚΤ της ζώνης του ευρώ στη συσσωρευμένη αξία ιδίων κεφαλαίων της ΕΚΤ.(6) Συνεπώς, απαιτείται η έκδοση νέας απόφασης της ΕΚΤ η οποία να καταργεί την απόφαση ΕΚΤ/2008/27 της 12ης Δεκεμβρίου 2008 σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών [2].ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1ΟρισμοίΓια τους σκοπούς της παρούσας απόφασης ισχύουν οι ακόλουθοι ορισμοί:α) "συσσωρευμένη αξία ιδίων κεφαλαίων": το σύνολο των αποθεματικών της ΕΚΤ, των λογαριασμών αναπροσαρμογής και των εξομοιωμένων προς τα αποθεματικά λογαριασμών, όπως υπολογίζεται από την ΕΚΤ την 30ή Ιουνίου 2013, συν ή μείον, ανάλογα με την περίπτωση, το συσσωρευμένο καθαρό κέρδος ή ζημία της ΕΚΤ από την 1η Ιανουαρίου 2013 έως τις 30 Ιουνίου 2013. Με την επιφύλαξη του γενικού εννοιολογικού χαρακτήρα του όρου "συσσωρευμένη αξία ιδίων κεφαλαίων", τα αποθεματικά της ΕΚΤ και οι εξομοιωμένοι προς αυτά λογαριασμοί περιλαμβάνουν το γενικό αποθεματικό και τον εξομοιωμένο προς τα αποθεματικά λογαριασμό προβλέψεων για κινδύνους που σχετίζονται με τις συναλλαγματικές ισοτιμίες, τα επιτόκια, τις πιστώσεις και την τιμή του χρυσού·β) "ημερομηνία μεταβίβασης": η 12η Ιουλίου 2013·γ) ο όρος "εισόδημα της ΕΚΤ από τα τραπεζογραμμάτια ευρώ" έχει την ίδια έννοια με αυτή του όρου "εισόδημα της ΕΚΤ από τα κυκλοφορούντα τραπεζογραμμάτια ευρώ" όπως καθορίζεται στο άρθρο 1 στοιχείο γ) της απόφασης ΕΚΤ/2010/24 της 25ης Νοεμβρίου 2010 σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ και από την αγορά τίτλων βάσει του προγράμματος για τις αγορές τίτλων [3]·δ) ο όρος "εισόδημα της ΕΚΤ από το πρόγραμμα για τις αγορές τίτλων" έχει την ίδια έννοια με αυτή του όρου "εισόδημα της ΕΚΤ από τίτλους του προγράμματος για τις αγορές τίτλων" όπως καθορίζεται στο άρθρο 1 στοιχείο δ) της απόφασης ΕΚΤ/2010/24.Άρθρο 2Εισφορά στα αποθεματικά και στους εξομοιωμένους προς αυτά λογαριασμούς της ΕΚΤ1. Εάν το μερίδιο μιας ΕθνΚΤ της ζώνης του ευρώ στη συσσωρευμένη αξία ιδίων κεφαλαίων αυξάνεται λόγω της αύξησης της στάθμισής της στην κλείδα κατανομής με ισχύ από την 1η Ιουλίου 2013, η συγκεκριμένη ΕθνΚΤ της ζώνης του ευρώ μεταβιβάζει στην ΕΚΤ κατά την ημερομηνία μεταβίβασης το ποσό που καθορίζεται σύμφωνα με την παράγραφο 3.2. Εάν το μερίδιο μιας ΕθνΚΤ της ζώνης του ευρώ στη συσσωρευμένη αξία ιδίων κεφαλαίων μειώνεται λόγω της μείωσης της στάθμισής της στην κλείδα κατανομής με ισχύ από την 1η Ιουλίου 2013, η συγκεκριμένη ΕθνΚΤ της ζώνης του ευρώ λαμβάνει από την ΕΚΤ κατά την ημερομηνία μεταβίβασης το ποσό που καθορίζεται σύμφωνα με την παράγραφο 3.3. Στις 12 Ιουλίου 2013 η ΕΚΤ υπολογίζει και επιβεβαιώνει σε κάθε ΕθνΚΤ της ζώνης του ευρώ το ποσό που η συγκεκριμένη ΕθνΚΤ της ζώνης του ευρώ μεταβιβάζει στην ΕΚΤ, σε περίπτωση που έχει εφαρμογή η παράγραφος 1, ή το ποσό που η συγκεκριμένη ΕθνΚΤ της ζώνης του ευρώ λαμβάνει από την ΕΚΤ, σε περίπτωση που έχει εφαρμογή η παράγραφος 2. Με την επιφύλαξη στρογγυλοποίησης, το ποσό που μεταβιβάζεται ή λαμβάνεται υπολογίζεται με πολλαπλασιασμό της συσσωρευμένης αξίας ιδίων κεφαλαίων επί την απόλυτη διαφορά μεταξύ της στάθμισης της ΕθνΚΤ της ζώνης του ευρώ στην κλείδα κατανομής στις 30 Ιουνίου 2013 και της στάθμισής της στην κλείδα κατανομής από την 1η Ιουλίου 2013 και διαίρεση του γινομένου διά του 100.4. Τα περιγραφόμενα στην παράγραφο 3 ποσά καθίστανται απαιτητά σε ευρώ την 1η Ιουλίου 2013, η μεταβίβασή τους όμως πραγματοποιείται κατά την ημερομηνία μεταβίβασης.5. Κατά την ημερομηνία μεταβίβασης, η ΕθνΚΤ της ζώνης του ευρώ ή η ΕΚΤ που σύμφωνα με την παράγραφο 1 ή την παράγραφο 2 οφείλει να μεταβιβάσει ορισμένο ποσό, μεταβιβάζει, ξεχωριστά, και τους τυχόν τόκους επί του ποσού που αντίστοιχα οφείλει και οι οποίοι αφορούν την περίοδο από την 1η Ιουλίου 2013 έως την ημερομηνία μεταβίβασης. Οι μεταβιβάζοντες και οι αποδέκτες των εν λόγω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.6. Εάν η συσσωρευμένη αξία ιδίων κεφαλαίων είναι μικρότερη του μηδενός, ο διακανονισμός των μεταβιβαστέων ή ληπτέων σύμφωνα με τις παραγράφους 3 και 5 ποσών πραγματοποιείται προς κατευθύνσεις αντίστροφες αυτών που καθορίζονται στις παραγράφους 3 και 5.Άρθρο 3Αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων1. Οι απαιτήσεις των ΕθνΚΤ της ζώνης του ευρώ προσαρμόζονται με ισχύ από την 1η Ιουλίου 2013, σύμφωνα με τις αναπροσαρμοσμένες σταθμίσεις τους στην κλείδα κατανομής. Η αξία των απαιτήσεων των ΕθνΚΤ της ζώνης του ευρώ με ισχύ από την 1η Ιουλίου 2013 αναγράφεται στην τρίτη στήλη του πίνακα του παραρτήματος της παρούσας απόφασης.2. Κάθε ΕθνΚΤ της ζώνης του ευρώ θεωρείται, δυνάμει της παρούσας διάταξης και χωρίς να απαιτούνται περαιτέρω διατυπώσεις ή ενέργειες, ότι είτε έχει μεταβιβάσει είτε έχει λάβει, την 1η Ιουλίου 2013, την απόλυτη αξία της απαίτησης (σε ευρώ) που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος της παρούσας απόφασης· το σύμβολο "–" αναφέρεται σε απαίτηση που η ΕθνΚΤ της ζώνης του ευρώ μεταβιβάζει στην ΕΚΤ και το σύμβολο "+" σε απαίτηση που η ΕΚΤ μεταβιβάζει στην ΕθνΚΤ της ζώνης του ευρώ.3. Την 1η Ιουλίου 2013 κάθε ΕθνΚΤ της ζώνης του ευρώ είτε μεταβιβάζει είτε λαμβάνει την απόλυτη αξία του ποσού (σε ευρώ) που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος της παρούσας απόφασης· το σύμβολο "+" αναφέρεται σε ποσό που η ΕθνΚΤ της ζώνης του ευρώ μεταβιβάζει στην ΕΚΤ και το σύμβολο "–" σε ποσό που η ΕΚΤ μεταβιβάζει στην ΕθνΚΤ της ζώνης του ευρώ.Άρθρο 4Συναφή οικονομικά θέματα1. Κατά παρέκκλιση από το τρίτο εδάφιο του άρθρου 2 παράγραφος 1 της απόφασης ΕΚΤ/2010/23, της 25ης Νοεμβρίου 2010, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ [4], τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ υπολογίζονται, για τη χρονική περίοδο από την 1η Ιουλίου 2013 έως τις 31 Ιουλίου 2013, με βάση την κλείδα κατανομής που ισχύει από την 1η Ιουλίου 2013 εφαρμοζόμενη στα υπόλοιπα του συνόλου των κυκλοφορούντων τραπεζογραμματίων ευρώ στις 28 Ιουνίου 2013. Για την περίοδο από την 1η Ιουλίου 2013 έως τις 31 Δεκεμβρίου 2013, τα εξισωτικά ποσά και οι λογιστικές εγγραφές ισοσκέλισης των ποσών αυτών, κατά τα περιγραφόμενα στο άρθρο 4 παράγραφος 5 της απόφασης ΕΚΤ/2010/23, καταγράφονται στα βιβλία κάθε ΕθνΚΤ με ημερομηνία αξίας την 1η Ιουλίου 2013.2. Για την περίοδο από την 1η Ιανουαρίου 2013 έως τις 30 Ιουνίου 2013, το νομισματικό εισόδημα των ΕθνΚΤ της ζώνης του ευρώ κατανέμεται και διανέμεται σύμφωνα με τις ισχύουσες την 30ή Ιουνίου 2013 σταθμίσεις στην κλείδα κατανομής.3. Το καθαρό κέρδος ή ζημία της ΕΚΤ, ανάλογα με την περίπτωση, για το οικονομικό έτος 2013 κατανέμεται με βάση τις ισχύουσες την 1η Ιουλίου 2013 σταθμίσεις στην κλείδα κατανομής.4. Οποιαδήποτε ενδιάμεση διανομή του εισοδήματος της ΕΚΤ από τα τραπεζογραμμάτια ευρώ και/ή του εισοδήματος της ΕΚΤ από το πρόγραμμα για τις αγορές τίτλων για το έτος 2013 κατανέμεται με βάση τις ισχύουσες την 1η Ιουλίου 2013 σταθμίσεις στην κλείδα κατανομής.5. Σε περίπτωση που η ΕΚΤ πραγματοποιήσει ζημία κατά το οικονομικό έτος 2013, η ΕΚΤ καλύπτει τη ζημία ως ακολούθως:α) από κεφάλαια που αποδεσμεύονται από το γενικό αποθεματικό της ΕΚΤ·β) με την επιφύλαξη απόφασης του διοικητικού συμβουλίου κατά το άρθρο 33 του καταστατικού, από το νομισματικό εισόδημα των ΕθνΚΤ από την 1η Ιουλίου 2013 έως τις 31 Δεκεμβρίου 2013·γ) με την επιφύλαξη απόφασης του διοικητικού συμβουλίου κατά το άρθρο 33 του καταστατικού, από το νομισματικό εισόδημα των ΕθνΚΤ από την 1η Ιανουαρίου 2013 έως τις 30 Ιουνίου 2013.6. Εάν το συγκεντρωθέν νομισματικό εισόδημα των ΕθνΚΤ από την 1η Ιανουαρίου 2013 έως τις 30 Ιουνίου 2013 πρέπει να μεταβιβαστεί στην ΕΚΤ για να καλύψει τη ζημία της για το έτος, πραγματοποιούνται, εκτός των πληρωμών που περιγράφονται στα άρθρα 2 και 3, και αντισταθμιστικές πληρωμές. Κάθε ΕθνΚΤ της ζώνης του ευρώ της οποίας η στάθμιση στην κλείδα κατανομής αυξάνεται την 1η Ιουλίου 2013 πραγματοποιεί αντισταθμιστική πληρωμή στην ΕΚΤ, και η ΕΚΤ πραγματοποιεί αντισταθμιστική πληρωμή σε κάθε ΕθνΚΤ της ζώνης του ευρώ της οποίας η στάθμιση στην κλείδα κατανομής μειώνεται την 1η Ιουλίου 2013. Το ποσό των αντισταθμιστικών πληρωμών υπολογίζεται ως ακολούθως. Το συνολικό νομισματικό εισόδημα για την περίοδο από την 1η Ιανουαρίου 2013 έως τις 30 Ιουνίου 2013, το οποίο μεταβιβάζεται στην ΕΚΤ για να καλύψει τη ζημία της, πολλαπλασιάζεται με την απόλυτη διαφορά μεταξύ της στάθμισης της ΕθνΚΤ της ζώνης του ευρώ στην κλείδα κατανομής στις 30 Ιουνίου 2013 και της στάθμισής της στην κλείδα κατανομής την 1η Ιουλίου 2013 και το γινόμενο διαιρείται διά του 100. Οι αντισταθμιστικές πληρωμές που αφορούν το νομισματικό εισόδημα των ΕθνΚΤ φέρουν τόκο από την 1η Ιανουαρίου 2014 έως την ημερομηνία πληρωμής τους.7. Οι πρόσθετες αντισταθμιστικές πληρωμές που αφορούν το νομισματικό εισόδημα των ΕθνΚΤ, κατά τα περιγραφόμενα στην παράγραφο 6, καθώς και οι τόκοι που προκύπτουν από αυτές, καταβάλλονται τη δεύτερη εργάσιμη ημέρα μετά τη δεύτερη συνεδρίαση του διοικητικού συμβουλίου του Φεβρουαρίου 2014.Άρθρο 5Γενικές διατάξεις1. Οι τόκοι που τυχόν προκύπτουν δυνάμει του άρθρου 2 παράγραφος 5 και του άρθρου 4 παράγραφος 6 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησής του.2. Κάθε μεταβίβαση βάσει του άρθρου 2 παράγραφοι 1, 2 και 5, του άρθρου 3 παράγραφος 3 και του άρθρου 4 παράγραφοι 6 και 7 πραγματοποιείται χωριστά μέσω του TARGET2.3. Η ΕΚΤ και οι ΕθνΚΤ της ζώνης του ευρώ που έχουν την υποχρέωση να πραγματοποιήσουν τυχόν μεταβιβάσεις της παραγράφου 2 δίνουν, σε εύθετο χρόνο, τις απαραίτητες οδηγίες για τη δέουσα και εμπρόθεσμη εκτέλεση των μεταβιβάσεων αυτών.Άρθρο 6Έναρξη ισχύος και κατάργηση1. Η παρούσα απόφαση αρχίζει να ισχύει την 1η Ιουλίου 2013.2. H απόφαση ΕΚΤ/2008/27 καταργείται από την 1η Ιουλίου 2013.3. Κάθε αναφορά στην απόφαση ΕΚΤ/2008/27 θεωρείται ότι γίνεται στην παρούσα απόφαση.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] Βλέπε σελίδα 15 της παρούσας Επίσημης Εφημερίδας.[2] ΕΕ L 21 της 24.1.2009, σ. 77.[3] ΕΕ L 6 της 11.1.2011, p. 35.[4] ΕΕ L 35 της 9.2.2011, σ. 17.--------------------------------------------------ΠΑΡΑΡΤΗΜΑΑΠΑΙΤΗΣΕΙΣ ΙΣΟΔΥΝΑΜΕΣ ΠΡΟΣ ΤΑ ΜΕΤΑΒΙΒΑΣΘΕΝΤΑ ΣΤΗΝ ΕΚΤ ΣΥΝΑΛΛΑΓΜΑΤΙΚΑ ΔΙΑΘΕΣΙΜΑ(σε ευρώ) |ΕθνΚΤ ζώνης ευρώ | Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, την 30ή Ιουνίου 2013 | Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, από την 1η Ιουλίου 2013 | Ποσό μεταβίβασης |Nationale Bank van België/Banque Nationale de Belgique | 1397303846,77 | 1401024414,99 | 3720568,22 |Deutsche Bundesbank | 10909120274,33 | 10871789515,48 | –37330758,85 |Eesti Pank | 103115678,01 | 103152856,50 | 37178,49 |Banc Ceannais na hÉireann/Central Bank of Ireland | 639835662,35 | 643894038,51 | 4058376,16 |Τράπεζα της Ελλάδος | 1131910590,58 | 1129060170,31 | –2850420,27 |Banco de España | 4783645755,10 | 4782873429,96 | –772325,14 |Banque de France | 8192338994,75 | 8190916316,35 | –1422678,40 |Banca d’Italia | 7198856881,40 | 7218961423,55 | 20104542,15 |Κεντρική Τράπεζα της Κύπρου | 78863331,39 | 77248740,29 | –1614591,10 |Banque centrale du Luxembourg | 100638597,47 | 100776863,74 | 138266,27 |Bank Ċentrali ta' Malta/Central Bank of Malta | 36407323,18 | 36798912,29 | 391589,11 |De Nederlandsche Bank | 2297463391,20 | 2298512217,57 | 1048826,37 |Oesterreichische Nationalbank | 1118545877,01 | 1122511702,45 | 3965825,44 |Banco de Portugal | 1008344596,55 | 1022024593,93 | 13679997,38 |Banka Slovenije | 189410251,00 | 189499910,53 | 89659,53 |Národná banka Slovenska | 399443637,59 | 398761126,72 | –682510,87 |Suomen Pankki | 722328204,76 | 721838191,31 | –490013,45 |Σύνολο [1] | 40307572893,44 | 40309644424,48 | 2071531,04 |[1] Λόγω στρογγυλοποίησης, τα σύνολα ενδέχεται να μην αντιστοιχούν στο άθροισμα των επιμέρους αναγραφόμενων ποσών.--------------------------------------------------